ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0845/99

υποβολή: Konstantinos Hatzidakis (PPE) προς την Επιτροπή

(7 Απριλίου 1999)

Θέμα: Κακοτεχνίες στην υλοποίηση των ελληνικών δημόσιων έργων

Πριν από λίγο καιρό είχαν δοθεί στη δημοσιότητα δύο τριμηνιαίες εκθέσεις για το πρώτο εξάμηνο του 1998 του Ειδικού Συμβούλου Ποιοτικού Ελέγχου (ΕΣΠΕΛ) των δημόσιων έργων σχετικά με τις κακοτεχνίες στην υλοποίηση των δημόσιων έργων, η κατασκευή των οποίων πραγματοποιείται στα πλαίσια του ΚΠΣ για την Ελλάδα. Τα στοιχεία αυτά έδιναν ποσοστό κακοτεχνιών (δηλ. εκτός προδιαγραφών) που κυμαίνονταν ανάμεσα σε 25-95 %, με αποτέλεσμα, μετά από το σχετικό θόρυβο που προκλήθηκε, να υπάρξει δέσμευση των ελληνικών αρχών για λήψη μέτρων για την αποκατάσταση της ποιότητας κατασκευής των έργων.

Θα μπορούσε να με πληροφορήσει η Επιτροπή:

1. Υπήρξαν από τότε νέες εκθέσεις του ΕΣΠΕΛ, και εάν ναι, εξακολουθούν τα εκτελούμενα έργα να είναι εκτός προδιαγραφών και σε τί ποσοστό;

2. Έχουν ληφθεί όντως από τις ελληνικές αρχές τα μέτρα που υποσχέθηκαν για την αποκατάσταση των κακοτεχνιών, και εάν ναι, τα θεωρεί επαρκή και ικανοποιητικά ή όχι;

Απάντηση της κας Wulf-Mathies εξ ονόματος της Επιτροπής

(5 Μαΐου 1999)

Βάσει των πληροφοριών που έχουν κοινοποιηθεί από τις ελληνικές αρχές, η Επιτροπή δύναται να παράσχει τις ακόλουθες πληροφορίες.

1. Μεταξύ Ιουλίου 1998 και Ιανουαρίου 1999, ο ΕΣΠΕΛ συνέχισε να υποβάλει τις μηνιαίες εκθέσεις δραστηριότητας. Επί 210 έργων που ελέγχθηκαν συστηματικά και σε βάθος κατά τη διάρκεια της περιόδου αυτής:

- 94 βρέθηκαν εντάξει ή παρουσιάζουν δευτερεύουσες παραλείψεις που θα διορθωθούν από τους αναδόχους (1η κατηγορία);

- 110 πάσχουν από σημαντικές παραλείψεις που δεν έχουν επιπτώσεις για την ασφάλεια του έργου αλλά θα επιφέρουν σημαντικά έξοδα συντήρησης; αυτά αφαιρούνται από τις πληρωμές στους εν λόγω αναδόχους (2η κατηγορία);

- 6 πάσχουν από σοβαρές παραλείψεις που δεν μπορούν να διορθωθούν και θα πρέπει να επανακατασκευαστούν από τους αναδόχους με δικές τους δαπάνες (3η κατηγορία).

2. Όπως είχε ανακοινωθεί, το Υπουργείο Εθνικής Οικονομίας (ΥΠΕΘΟ) διαβιβάζει στις δημόσιες υπηρεσίες που είναι φορείς διαχείρισης των εν λόγω έργων, όλες τις μεμονωμένες εκθέσεις του ΕΣΠΕΛ που αναφέρονται σε ποιοτικές παραλήψεις, ζητώντας τους να δοθεί η προβλεπόμενη από τον νόμο συνέχεια.

Επιπλέον, για τα έργα της 2ης και της 3ης κατηγορίας που αναφέρονται ανωτέρω, το ΥΠΕΘΟ διαβιβάζει επίσης τον φάκελο στο σώμα ελεγκτών δημοσίων έργων για να επαληθεύσει την παρακολούθηση εκ μέρους των φορέων διαχείρισης. Τέλος, για τα έργα της 3ης κατηγορίας, το ΥΠΕΘΟ διαβιβάζει αυτεπαγγέλτως το φάκελο στον εισαγγελέα.

Η Επιτροπή κρίνει ότι τα ανωτέρω μέτρα βρίσκονται στη σωστή κατεύθυνση και εν πάση περιπτώσει θα συνεχίσει να παρακολουθεί επί του πλησίον την εξέλιξη του φακέλου αυτού.
ΓΡΑΠΤΗ ΕΡΩΤΗΣΗ E-0529/99

υποβολή: Daniel Varela Suanzes-Carpegna (PPE) προς την Επιτροπή

(8 Μαρτίου 1999)

Θέμα: Βιομηχανία κονσερβοποίησης αλιευτικών προïόντων και υδατοκαλλιέργεια στην Ευρωπαïκή Ένωση

Στη συνεδρίαση της ολομέλειας του Ιουνίου 1998 το Ευρωπαϊκό Κοινοβούλιο συζήτησε και ενέκρινε την έκθεση πρωτοβουλίας σχετικά με τη βιομηχανία κονσερβοποίησης αλιευτικών προϊόντων και την υδατοκαλλιέργεια στην Ευρωπαϊκή Ένωση (A4-0137/98)(1), με την οποία, μεταξύ άλλων, απαιτούσε την ένταση των ελέγχων στα προϊόντα τρίτων χωρών, σε σχέση με την Οδηγία 91/493/ΕΟΚ(2), σχετικά με τους υγειονομικούς κανόνες που διέπουν την παραγωγή αλιευτικών προϊόντων, ώστε τα προϊόντα των χωρών αυτών να μην υπόκεινται σε λιγότερο αυστηρούς υγειονομικούς κανόνες από ό,τι η κοινοτική παραγωγή.

Μπορεί η Επιτροπή να μας πληροφορήσει σε ποιές ενέργειες έχει προβεί για να ικανοποιηθεί η απαίτηση της ολομέλειας του Ευρωπαϊκού Κοινοβουλίου;

(1) ΕΕ C 210 της 6.7.1998, σελ. 295.

(2) ΕΕ L 268 της 24.9.1991, σελ. 15.
ΓΡΑΠΤΗ ΕΡΩΤΗΣΗ E-0725/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Σήμερα υπάρχουν στοιχεία μόνον για τα οικονομικά έτη 1994, 1995 και 1996.

Ποιές περιφέρειες εκτιμά η Επιτροπή ότι δεν θα χαρακτηρισθούν ως περιφέρειες του στόχου1 για την περίοδο αυτή στην Ιρλανδία;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0674/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του καταφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποιά είναι τα στοιχεία των τριών αυτών ετών για τη Χώρα τή Θέουτα;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0439/99

υποβολή: Nikitas Kaklamanis (UPE) προς την Επιτροπή

(4 Μαρτίου 1999)

Θέμα: Απορριφθέντα προγράμματα από τη ΓΔ Χ της Επιτροπής

Μπορεί να με πληροφορήσει η ΓΔ Χ της Επιτροπής πόσες και ποιές προτάσεις που υπεβλήθησαν από φυσικά και νομικά πρόσωπα από την Ελλάδα απερρίφθησαν από τις Επιτροπές Επιλογής όλων των προγραμμάτων, πρωτοβουλιών και δράσεων που διαχειρίζεται η συγκεκριμένη ΓΔ;

Απάντηση του κ. Oreja εξ ονόματος της Επιτροπής

(09 Απριλίου 1999)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-0673/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του καταφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποιά είναι τα στοιχεία των τριών αυτών ετών για τη Χώρα των Βάσκων;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0290/99

υποβολή: Paul Rübig (PPE) προς το Συμβούλιο

(17 Φεβρουαρίου 1999)

Θέμα: Η προστασία της ευρωπαïκής βιομηχανίας γρανίτη

Κατά τα τελευταία χρόνια, οι μικρομεσαίες επιχειρήσεις εξόρυξης γρανίτη στην Ευρώπη υποχρεώθηκαν να αντιμετωπίσουν σημαντικές αλλαγές. Οι συνθήκες ανταγωνισμού τόσο στην εσωτερική αγορά όσο και εκ μέρους τρίτων κρατών έχουν προκαλέσει μέση μείωση των τιμών 30 % έως 40 % και πλήττουν διαρκώς τον τομέα αυτό.

Λόγω των πρόσφατων εξελίξεων, ο τομέας αυτός αντιμετωπίζει νέες προκλήσεις και απαιτείται αποφασιστική ανάληψη δράσης εκ μέρους της Επιτροπής και των κρατών μελών. Η Κίνα προμηθεύει μεγάλες ποσότητες γρανίτη για την κατασκευή οδών και γεφυρών καθώς και για την ανέγερση κτηρίων, ενώ η Ινδία προμηθεύει γρανίτη για ταφόπετρες. Λόγω του διαφορετικού ύψους των αμοιβών, οι εισαγωγές αυτές στοιχίζουν πολύ λιγότερο από τα ευρωπαϊκά προϊόντα. Πέραν τούτου, αυτές οι τρίτες χώρες προστατεύονται μέσω εξαγωγικών δασμών κατά την εξαγωγή πρώτων υλών που προορίζονται για περαιτέρω επεξεργασία.

Τι μέτρα έχει λάβει έως τώρα η Επιτροπή για να ανατρέψει την τάση αυτή; Τι προτίθεται να πράξει για να αντιδράσει στη νέα αυτή κατάσταση; Σκοπεύει, άραγε, να λάβει μέτρα αντιντάμπιγκ;

Απάντηση

(26 Απριλίου 1999)

1. Υπενθυμίζεται ότι, σύμφωνα με τον καταμερισμό των θεσμικών ευθυνών που προβλέπεται από τον κανονισμό (ΕΚ) 384/96 σχετικά με ζητήματα αντιντάμπινγκ(1), η Ευρωπαϊκή Επιτροπή έχει την αποκλειστική εξουσία να καταλήγει σε προσωρινά πορίσματα και να θεσπίζει προσωρινά μέτρα αφού λάβει τη γνώμη της Επιτροπής Αντιντάμπινγκ. Η θέσπιση οριστικών μέτρων αποτελεί ευθύνη του Συμβουλίου, με βάση πρόταση της Επιτροπής.

2. Όσον αφορά τη δυνατότητα αύξησης των υφισταμένων δασμών, η δυνατότητα αυτή παρέχεται από τον κανονισμό 3286/94 (Κανονισμός περί εμποδίων του εμπορίου(2)), σύμφωνα με τον οποίο η Επιτροπή μπορεί να υποβάλει προτάσεις τηρουμένων όλων των όρων και διαδικασιών που προβλέπονται από τον κανονισμό αυτό.

3. Επί του παρόντος, η Επιτροπή δεν έχει ακόμη υποβάλει προτάσεις στο Συμβούλιο, ούτε σε σχέση με μέτρα αντιντάμπινγκ ούτε στο πλαίσιο του κανονισμού περί εμποδίων του εμπορίου.

(1) ΕΕ L 56 της 6.3.1996, σελ. 1.

(2) ΕΕ L 349 της 31.12.1994, σελ. 71.
ΓΡΑΠΤΗ ΕΡΩΤΗΣΗ P-0369/99

υποβολή: Reinhard Rack (PPE) προς την Επιτροπή

(12 Φεβρουαρίου 1999)

Θέμα: Κατάσταση των προς ένταξη στην Ε.Ε. χωρών και Σλοβενία

Κατά την εξέταση της προόδου των προς ένταξη υποψηφιοτήτων προ της Διασκέψεως Κορυφής της Βιέννης διατυπώθηκε κριτική ιδιαιτέρως για τη Σλοβενία, διότι στη χώρα αυτή η προετοιμασία προσαρμογής στο κοινοτικό κεκτημένο, σε αποφασιστικό σημείο, όπως στην περίπτωση των μεταβιβάσεων ακινήτων σε πολίτες της Ε.Ε., δεν είναι δεδομένη. Υπήρξε στα σημεία αυτά εξέλιξη και ήρθησαν με τον τρόπο αυτό όλες οι επιφυλάξεις κατά της ισχύος της Συμφωνίας Συνδέσεως Ε.Ε. - Σλοβενίας;

Απάντηση του κ. Van den Broek εξ ονόματος της Επιτροπής

(18 Μαρτίου 1999)

Τον Ιανουάριο του 1999 η κυβέρνηση της Σλοβενίας έλαβε απόφαση για την επίσπευση της εναρμόνισης της νομοθεσίας προς το κοινοτικό κεκτημένο, συμπεριλαμβανομένου ενός χρονοδιαγράμματος επείγοντων μέτρων που απαιτούν άμεση υιοθέτηση. Ο βαθμός προετοιμασίας της Σλοβενίας για την προσχώρηση θα συνεχίσει να εξετάζεται στο τέλος κάθε έτους στην τακτική έκθεση της Επιτροπής.

Οσον αφορά το δικαίωμα των πολιτών της ΕΕ να αγοράζουν ακίνητα στη Σλοβενία, τα κράτη μέλη ζήτησαν την προσθήκη ενός ειδικού παραρτήματος κατά την υπογραφή της Ευρωπαϊκής Συμφωνίας με τη Σλοβενία (10 Ιουνίου 1996).

Στο Παράρτημα XIII, η κυβέρνηση της Σλοβενίας δεσμεύεται για τα εξής:

- να λάβει τα απαραίτητα μέτρα για να επιτραπεί στους πολίτες της ΕΕ, σε αμοιβαία βάση, το δικαίωμα αγοράς ακινήτων στη Σλοβενία χωρίς διακρίσεις, στο τέλος του τέταρτου έτους από την έναρξη ισχύος της Συμφωνίας Συνδέσεως;

- να παραχωρήσει στους πολίτες της ΕΕ, που κατοικούν μόνιμα στη σημερινή επικράτεια της Δημοκρατίας της Σλοβενίας για διάστημα τριών ετών, σε αμοιβαία βάση, το δικαίωμα αγοράς ακινήτων από την έναρξη ισχύος της Συμφωνίας Συνδέσεως.

Νόμος που θεσπίζει την έννοια της αμοιβαιότητας για τους πολίτες της ΕΕ που επιθυμούν να αγοράσουν ακίνητα, ψηφίστηκε στις 4 Φεβρουαρίου 1999, τέσσερις ημέρες μετά την έναρξη ισχύος της Ευρωπαϊκής Συμφωνίας. Επιπλέον, η κυβέρνηση της Σλοβενίας εξέδωσε διοικητικές οδηγίες για την ενημέρωση της τοπικής αυτοδιοίκησης.

Ορισμένοι πολίτες της ΕΕ υπέβαλαν αίτηση για αγορά ακινήτου στη Σλοβενία αμέσως μετά την έναρξη ισχύος της Ευρωπαϊκής Συμφωνίας. Η κυβέρνηση επιβεβαίωσε πως όλες οι νομοθετικές και διοικητικές προϋποθέσεις επληρούντο. Η Επιτροπή εποπτεύει τώρα την αποτελεσματική εφαρμογή του Παραρτήματος XIII.
ΓΡΑΠΤΗ ΕΡΩΤΗΣΗ P-1161/99

υποβολή: Winifred Ewing (ARE) προς την Επιτροπή

(27 Απριλίου 1999)

Θέμα: Η Ευρώπη που παρέχει προτεραιότητες στους πολίτες

Τι μέτρα λαμβάνονται για να διασφαλισθεί το θεμελιώδες στην Κοινότητα δικαίωμα εγκατάστασης λεκτόρων από άλλα κράτη μέλη να ασκούν το δικαίωμα αυτό σε ιταλικά πανεπιστήμια;

Μπορεί η Επιτροπή να αναφέρει τι μέτρα έχει λάβει για να διασφαλίσει ότι, κατά την άσκηση του δικαιώματος εγκατάστασης, δεν δημιουργούνται διακρίσεις σε βάρος λεκτόρων από άλλα κράτη μέλη ως προς τις συνθήκες απασχόλησής τους σε σύγκριση με τους λέκτορες ιταλικής ιθαγένειας;

Μπορεί να παράσχει πληροφορίες η Επιτροπή σχετικά με το στάδιο στο οποίο ευρίσκονται οι διαδικασίες που έχουν κινηθεί κατά της Ιταλίας για την παραβίαση των διατάξεων της Συνθήκης στον τομέα αυτό;

Κοινή απάντηση

του κ. Flynn εξ ονόματος της Επιτροπής

στις γραπτές ερωτήσεις E-0957/99, E-0974/99, E-0978/99, E-1053/99 και P-1161/99

(30 Απριλίου 1999)

Τα Αξιότιμα Μέλη του Κοινοβουλίου παρακαλούνται να ανατρέξουν στις απαντήσεις της Επιτροπής στη γραπτή ερώτησή τους E-0585/99 του κ. McCartin(1) καθώς και στις προφορικές ερωτήσεις Η-223/99 της κας McKenna και Η-306/99 του κ. McMahon, κατά την ώρα των ερωτήσεων της συνόδου του Απριλίου 1999(2) του Κοινοβουλίου.

(1) βλέπε σελίδα 122.

(2) Συζητήσεις του Κοινοβουλίου (Απρίλιος 1999).
ΓΡΑΠΤΗ ΕΡΩΤΗΣΗ E-0491/99

υποβολή: Joaquín Sisó Cruellas (PPE) προς την Επιτροπή

(5 Μαρτίου 1999)

Θέμα: Πρόληψη κατά την εργασία

Όλοι γνωρίζουν τη σημασία της εφαρμογής των αρχών της πρόληψης για τη βελτίωση της υγείας και της ασφάλειας στην εργασία, πράγμα που προβλέπει και η Επιτροπή στο Τέταρτο Πρόγραμμα για την Ασφάλεια, την υγιεινή και την υγεία στην εργασία.

Λαμβάνοντας υπόψη ότι, σε πολλές περιπτώσεις, έρχεται φθηνότερα στην επιχείρηση να πληρώνει ένα πρόστιμο παρά να λαμβάνει τα μέτρα πρόληψης, παραβιάζοντας έτσι το πνεύμα του νόμου, πώς σκοπεύει η Επιτροπή να αντιμετωπίσει αυτήν την πραγματικότητα;

Ε.0491/99EL Απάντηση του κ. Flynn εξ ονόματος της Ευρωπαϊκής Επιτροπής

(31 Μαρτίου 1999)

Η Ευρωπαϊκή Επιτροπή συμμερίζεται την άποψη του αξιότιμου βουλευτή, ο οποίος αποδίδει ιδιαίτερη σημασία στην αποτελεσματική εφαρμογή σε όλα τα κράτη μέλη των διατάξεων της κοινοτικής νομοθεσίας στον τομέα της υγείας και της ασφάλειας στην εργασία.

Σύμφωνα με το άρθρο 4 της οδηγίας - πλαισίου 89/391/ΕΟΚ του Συμβουλίου της 12 Ιουνίου 1989 σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(1), τα κράτη μέλη εξασφαλίζουν ιδίως επαρκή έλεγχο και εποπτεία των εθνικών διατάξεων που μεταφέρουν την οδηγία.

Συναφώς, η Ευρωπαϊκή Επιτροπή εφιστά την προσοχή του αξιότιμου βουλευτή σε πάγια νομολογία του Δικαστηρίου, σύμφωνα με την οποία τα κράτη μέλη έχουν την υποχρέωση στο πλαίσιο της ελευθερίας που τούς παρέχεται από το άρθρο 189, τρίτο εδάφιο, της συνθήκης ΕΚ, να επιλέγουν τον τύπο και τα μέσα που είναι τα πλέον πρόσφορα για την εξασφάλιση της πρακτικής αποτελεσματικότητας των οδηγιών. Οσάκις κοινοτική οδηγία δεν προβλέπει ειδική κύρωση σε περίπτωση παραβάσεως των διατάξεών της ή παραπέμπει, ως προς το σημείο αυτό, στις εθνικές νομοθετικές, κανονιστικές και διοικητικές διατάξεις, το άρθρο 5 της συνθήκης ΕΚ επιβάλλει στα κράτη μέλη να λάβουν κάθε πρόσφορο μέτρο που θα εγγυάται την εφαρμογή και την πρακτική αποτελεσματικότητα του κοινοτικού δικαίου. Προς τούτο, μολονότι διατηρούν διακριτική ευχέρεια ως προς την επιλογή των κυρώσεων, τα κράτη μέλη πρέπει να μεριμνούν ώστε να προβλέπονται κυρώσεις για τις παραβάσεις της κοινοτικής ρυθμίσεως υπό ουσιαστικές και διαδικαστικές προϋποθέσεις ανάλογες προς τις ισχύουσες για τις παρεμφερούς φύσεως και σημασίας παραβάσεις του εθνικού δικαίου, προκειμένου η κύρωση να είναι, εν πάση περιπτώσει, αποτελεσματική, ανάλογη προς τη βαρύτητα της παραβάσεως και να έχει αποτρεπτικό χαρακτήρα(2).

Εναπόκειται πλέον στις εθνικές αρχές να βρουν την ακριβή ισορροπία μεταξύ της χρηματικής κύρωσης που προβλέπεται από την εθνική κανονιστική ρύθμιση και του στόχου της πρόληψης των επαγγελματικών κινδύνων.

(1) ΕΕ L 189 της 29.6.1989.

(2) Απόφαση του Δικαστηρίου της 12ης Σεπτεμβρίου 1996, Ποινικές δίκες κατά Sando Gallotti, κ.α., συνεκδικαθείσες υποθέσεις C-58/95, C-75/95, C-112/95, C-119/95, C-123/95, C-135/95, C-140/95, C-154/95 και C-157/95, Συλλογή της νομολογίας σελίδα Ι-4345 σημείο 14.
ΓΡΑΠΤΗ ΕΡΩΤΗΣΗ E-0643/99

υποβολή: Gerhard Schmid (PSE) προς την Επιτροπή

(16 Μαρτίου 1999)

Θέμα: Κόστος της ευρωπαïκής άδειας οδήγησης

Η έκδοση της νέας ευρωπαϊκής άδειας οδήγησης από τις αρχές των κρατών μελών είναι συνήθως δαπανηρή.

1. Υπάρχει γενική υποχρέωση ανταλλαγής της παλαιάς άδειας οδήγησης με τη νέα ευρωπαϊκή;

2. Γνωρίζει η Επιτροπή το ύψος του ποσού που καταβάλλεται στα κράτη μέλη για την έκδοση της νέας ευρωπαϊκής άδειας;

3. Πώς εξηγεί η Επιτροπή τις συχνά σημαντικές διαφορές μεταξύ των ποσών που απαιτούνται στα διάφορα κράτη μέλη για την έκδοση της άδειας αυτής;

Απάντηση του κ. Kinnock εξ ονόματος της Επιτροπής

(4 Μαΐου 1999)

1. Η οδηγία 91/439/ΕΟΚ του Συμβουλίου της 29ης Ιουλίου 1991 για την άδεια οδήγησης(1) περιλαμβάνει λεπτομερείς διατάξεις για την έκδοση αδειών οδήγησης όπου ορίζεται ότι:

"'Τα κράτη μέλη εκδίδουν τις εθνικές άδειες οδήγησης ακολουθώντας το κοινοτικό υπόδειγμα που περιγράφεται στο παράρτημα Ι, σύμφωνα με τις διατάξεις της παρούσας οδηγίας'.

'Τα κράτη μέλη αναγνωρίζουν αμοιβαία τις άδειες οδήγησης που εκδίδουν.'

'Οταν ο κάτοχος άδειας οδήγησης της οποίας η ισχύς δεν έχει λήξει αποκτά την κανονική του διαμονή σε κράτος μέλος άλλο από εκείνο που εξέδωσε την άδει, το κράτος μέλος υποδοχής μπορεί να υπαγάγει τον κάτοχο της άδειας στις εθνικές διατάξεις που ρυθμίζουν τη διάρκεια ισχύος της άδειας, τον ιατρικό έλεγχο, την φορολογία και να αναγράφει επάνω στην άδεια τα στοιχεία που είναι απαραίτητα για τη διαχείρισή της'."

Από την 1 Ιουλίου 1996, όλα τα κράτη μέλη θέσπισαν νέο υπόδειγμα αδειών οδήγησης σύμφωνα με τις διατάξεις της εν λόγω οδηγίας. Ωστόσο, η έκδοση αδειών οδήγησης εξακολουθεί να υπάγεται στις εθνικές αρμοδιότητες. Αντίστοιχα, η θέσπιση του νέου κοινοτικού υποδείγματος δεν συνεπάγεται την υποχρέωση ανανέωσης των υφιστάμενων ισχυουσών αδειών. Εναπόκειται σε κάθε κράτος μέλος να αποφασίσει ανεξάρτητα. Η οδηγία ορίζει σαφώς ότι όλες οι άδειες που έχουν εκδοθεί από κράτος μέλος πρέπει να τυγχάνουν αμοιβαίας αναγνώρισης, συμπεριλαμβανομένων των αδειών οδήγησης που εκδόθηκαν πριν από την 1 Ιουλίου 1996 και οι οποίες δεν είναι σύμμορφες με τις διατάξεις της οδηγίας.

2. Στις εθνικές δικαιοδοσίες εντάσσεται και το θέμα του κόστους για την έκδοση νέας κοινοτικής άδειας. Στην πράξη, κάθε κράτος μέλος χρεώνει διαφορετικό ποσό για την έκδοση μιας νέας άδειας οδήγησης, το οποίο κυμαίνεται από 12,5 [fmxeuro] έως 84 [fmxeuro] περίπου.

3 Οι σημαντικές διαφορές στο ύψος των ποσών που χρεώνουν τα κράτη μέλη για την έκδοση νέας άδειας οδήγησης, αντανακλούν το διαφορετικό κόστος ανά κράτος μέλος για το θεωρητικό τεστ, το πρακτικό τεστ, τις ιατρικές εξετάσεις, τις διοικητικές δαπάνες της εν λόγω διαδικασίας και την επακόλουθη έκδοση του ιδίου του εγγράφου.

(1) ΕΕ L 237 της 24.8.1991.
ΓΡΑΠΤΗ ΕΡΩΤΗΣΗ E-0663/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του κατά κεφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποια είναι τα στοιχεία των τριών αυτών ετών για την Καντάμπρια;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0665/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του κατά κεφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποια είναι τα στοιχεία των τριών αυτών ετών για την Καστίλια Λα Μάντσα;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0525/99

υποβολή: Daniel Varela Suanzes-Carpegna (PPE) προς την Επιτροπή

(8 Μαρτίου 1999)

Θέμα: Βιομηχανία κονσερβοποίησης αλιευτικών προïόντων και υδατοκαλλιέργεια στην Ευρωπαïκή Ένωση

Στη συνεδρίαση της ολομέλειας του Ιουνίου 1998 το Ευρωπαϊκό Κοινοβούλιο συζήτησε και ενέκρινε την έκθεση πρωτοβουλίας σχετικά με τη βιομηχανία κονσερβοποίησης αλιευτικών προϊόντων και την υδατοκαλλιέργεια στην Ευρωπαϊκή Ένωση (A4-0137/98)(1), με την οποία, μεταξύ άλλων, ζητούσε από την Επιτροπή να υποβάλει προτάσεις στο Συμβούλιο και το Ευρωπαϊκό Κοινοβούλιο, οι οποίες να αναφέρονται σε ένα ειδικό σχέδιο δράσης και σε ένα συνολικό πλαίσιο στήριξης της βιομηχανίας κονσερβοποίησης αλιευτικών προϊόντων, λαμβάνοντας υπόψη την ισχύουσα διαρθρωτική πολιτική και τους νέους προσανατολισμούς της περιφερειακής πολιτικής για την περίοδο 2000-2006, της οποίας οι αρχές βρίσκονται αυτή τη στιγμή υπό συζήτηση και που θα πρέπει να προβλέπουν την αναγκαία χρηματοπιστωτική στήριξη για την επίτευξη ενός ανταγωνιστικού κοινοτικού κλάδου κονσερβοποίησης, στο πλαίσιο της παγκόσμιας οικονομίας.

Μπορεί η Επιτροπή να μας πληροφορήσει σε ποιές ενέργειες έχει προβεί για την υποβολή των προτάσεων που ζήτησε το Κοινοβούλιο;

(1) ΕΕ C 210 της 6.7.1998, σελ. 295.
ΓΡΑΠΤΗ ΕΡΩΤΗΣΗ E-0409/99

υποβολή: Honório Novo (GUE/NGL) προς την Επιτροπή

(1 Μαρτίου 1999)

Θέμα: Σχέδιο εμπορικής συμφωνίας μεταξύ ΕΕ και Νοτίου Αφρικής

Πληροφορίες από διάφορες πηγές, περιλαμβανομένης και της Εμπορικής Ένωσης Παραγωγήν Οίνων Porto, αναφέρουν ότι έχει καταρτισθεί ένα σχέδιο συμφωνίας μεταξύ του Υπουργού Εμπορίου της Νοτίου Αφρικής και του Επιτρόπου κ. Deus Pinheiro για τη ρύθμιση των μελλοντικών εμπορικών σχέσεων μεταξύ ΕΕ και Νοτίου Αφρικής.

Στα πλαίσια του εν λόγω σχεδίου συμφωνίας, προκύπτει ότι απαγορεύεται στη Νότιο Αφρική η χρησιμοποίηση των ονομασιών "PORTO" και/ή "PORT" και/ή "PORTWINE" για οίνους προς εξαγωγή σε τρίτες χώρες μετά την παρέλευση μιας πενταετούς μεταβατικής περιόδου.

1. Προτίθεται άραγε η Επιτροπή να επιβεβαιώσει κατά πόσον το σχέδιο συμφωνίας μεταξύ ΕΕ και Νοτίου Αφρικής προβλέπει την απαγόρευση των εξαγωγών οίνων της Νοτίου Αφρικής με την επωνυμία "PORTO" και/ή "PORT" και/ή "PORTWINE" μόνον μετά το πέρας πενταετούς περιόδου;

2. Θα μπορούσε άραγε η Επιτροπή να επιβεβαιώσει κατά πόσον η εν λόγω απαγόρευση θα περιλαμβάνει οποιαδήποτε από τις ως άνω τρεις ονομασίες προέλευσης;